ส่งทีมเฝ้าระวังป้องกันโรคลงพื้นที่เยี่ยมบ้านผู้ประสบภัย ดูแลสุขาภิบาลสิ่แวดล้อม เฝ้าระวัง ป้องกันโรคหลังน้ำลด
รองนายกรัฐมนตรีและรัฐมนตรีว่าการกระทรวงสาธารณสุข ส่งทีมเฝ้าระวังป้องกันโรคลงพื้นที่เยี่ยมบ้านผู้ประสบภัย ดูแลสุขาภิบาลสิ่แวดล้อม เฝ้าระวังโรคป้องกันโรคหลังน้ำลดนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวว่า ขณะนี้หลายพื้นที่น้ำเริ่มลด จึงให้นายแพทย์สาธารณสุขจังหวัดที่ถูกน้ำท่วมเร่งประชาสัมพันธ์ แนะนำประชาชนทำความสะอาดบ้านเรือนที่อยู่อาศัย อนามัยสิ่งแวดล้อม ที่มีน้ำท่วมขังและให้เฝ้าระวังป้องกันโรคหลังน้ำลด ที่สำคัญได้แก่ โรคฉี่หนู ไข้เลือดออก ไข้หวัดใหญ่และโรคตาแดง รวมทั้งอุบัติเหตุจากการทำความสะอาดและตรวจสอบอุปกรณ์เครื่องใช้ต่างๆ เช่น ปลั๊กไฟ สายไฟ เครื่องใช้ไฟฟ้า ให้มั่นใจว่าปลอดภัยก่อนนำกลับมาใช้และดูแลบริเวณบ้านให้สะอาด กำจัดแหล่งเพาะพันธุ์พาหะนำโรค ส่วนจังหวัดทางภาคใต้และจังหวัดอื่นๆ ที่อาจเกิดน้ำท่วมตามประกาศเตือนของกรมอุตุนิยมวิทยา ขอให้ติดตามสถานการณ์อย่างใกล้ชิด สถานบริการเตรียมความพร้อมรับมือสถานการณ์น้ำท่วมตาม มาตรการของกระทรวงสาธารณสุขให้เกิดความเสียหายน้อยที่สุดและพร้อมช่วยเหลือประชาชนโดยเร็วที่สุดสำหรับผลการให้บริการด้านการแพทย์และสาธารณสุข ตั้งแต่วันที่ 29 สิงหาคม – 19 กันยายน 2562 ได้ส่งทีมปฏิบัติการด้านการแพทย์ออกบริการประชาชนทั้งหมด 444 ทีม ทีม MCATT เยียวยาด้านจิตใจ 56 ทีม ให้บริการตรวจรักษาทั้งหมด 16,066 ราย ผู้ป่วยส่วนใหญ่เป็นไข้หวัดและน้ำกัดเท้า เยี่ยมบ้าน 12,108 ราย ให้สุขศึกษา 17,593 ราย และคัดกรองสุขภาพจิต 31,600 ราย พบภาวะเครียด 3,043 ราย ติดตามดูแลพิเศษ193 ราย รวมทั้งทีมอนามัยสิ่งแวดล้อม ออกเยี่ยมบ้าน สำรวจความเสี่ยงด้านอนามัยสิ่งแวดล้อมและให้ความช่วยเหลือฟื้นฟูหลังน้ำลด